Мастэрс 1984 (снукер)

Мастэрс 1984 (, таксама вядомы як Benson and Hedges Masters 1984 — па назве спонсара) — прафесійны нярэйтынгавы турнір па снукеры, які праходзіў з 22 па 29 студзеня 1984 года ва «Уэмблі канферэнц-цэнтры», у Лондане. Турнір стаў дзесятым розыгрышам Мастэрс, які праводзіцца штогод з 1975 года. Спонсарам турніру ў чарговы раз стала тытунёвая кампанія Benson and Hedges. Прызавы фонд турніру склаў £115,000 (на £60,000 больш, чым у мінулым годзе), з якіх £35,000 (на £19,000 больш, чым у мінулым годзе) атрымаў пераможца.

У турніры прыняло ўдзел 16 гульцоў, якія займалі вышэйшыя пазіцыі у сусветным рэйтынгу. Яны ўсе пачалі турнір са стадыі 1/8 фіналу без якіх-небудзь папярэдніх матчаў.

Джымі Уайт выйграў свой першы тытул Мастэрс, абыграўшы ў фінальным матчы валійца Тэры Грыфітса з лікам 9:5.

Катэгорыя:Мастэрс (снукер)
Катэгорыя:Студзень 1984 года